Стефан Фурнаджиев
Мъжко

chitanka.info

Сънувам кон да гази по небето,

нощта да разцепва

с лудешки галоп.

Видях две шпори да палят звездите.

Видях подкови да светят

Кон без конник чух да прицвилва —

конят на подполковник Калитин!

Червени мои изгреви, небеса белязани!

Който не вижда нощем —

горчив да му е хляба!

Който не сънува

на свободата коня —

хаир да му е живота…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.